वास्तवमै भन्नु पर्दा कार्यक्रम 'बेहुली बिनाको जन्ती' जस्तो देखिएको थियो । कार्यक्रममा आयोजकका तर्फाट अध्यक्ष मनिराज डंगोलले एक पेटी माग प्रस्तुत गर्ने बित्तिकै अतिथि वक्ताहरु 'तिमीहरु आपसमा मिलेर आओ, हामी कोशिस गरिदिन्छौं' जस्ता भाका ओकल्न थाले । स्थानीयहरु भने 'लगानी कहाँबाट आउँछ र कसरी जुटाउने -' जस्ता प्रश्न गर्दै थिए । कुनै योजना बिना आश्वासनका ठेली खोल्नेहरुको पनि कमी थिएन त्यहाँ ।
